*Projekts*

**LATVIJAS REPUBLIKAS MINISTRU KABINETS**

2021.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi Ministru kabineta 2015.gada 25.augusta noteikumos Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā”**

Izdoti saskaņā ar [Profesionālās izglītības likuma](http://m.likumi.lv/ta/id/20244-profesionalas-izglitibas-likums)

7.panta 11.punktu un 15.1 panta 1.1 daļu

1. Izdarīt Ministru kabineta 2015.gada 25.augusta noteikumos Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā” (Latvijas Vēstnesis, 2015, 171.nr.) šādus grozījumus:
	1. izteikt 2.2.3.apakšpunktu šādā redakcijā:

„2.2.3. nepietiekama mācību sasniegumu vērtējuma vai neattaisnotu mācību kavējumu dēļ ir atskaitīti ne vairāk kā septiņi procenti no izglītojamiem, kuri mācās attiecīgajā izglītības iestādē;”;

* 1. svītrot 2.4.2.apakšpunktā vārdus „kultūras nozarē strādājošo”;
	2. izteikt 2.5.1.apakšpunktu šādā redakcijā:

„2.5.1. sadarbībā ar citām profesionālās izglītības iestādēm un atbilstošām nozares profesionālajām organizācijām izstrādā, aktualizē un pilnveido profesionālās izglītības programmu saturu atbilstošo nozaru profesijās;”;

* 1. izteikt 2.5.3.apakšpunktā šādā redakcijā:

„2.5.3. organizē seminārus, konferences, konkursus un olimpiādes izglītojamiem un pedagogiem gan valsts, gan starptautiskā līmenī;”;

* 1. papildināt noteikumus ar 2.5.6.apakšpunktu šādā redakcijā:

„2.5.6. organizē metodiskos un tālākizglītības pasākumus pedagogiem, nodrošinot mācību gadā atbilstošā nozarē vismaz divus pasākumus un vismaz divus pasākumus, pildot reģionālā metodiskā centra funkcijas profesionālās ievirzes izglītības iestādēm.”;

* 1. izteikt 2.7.apakšpunktu šādā redakcijā:

„2.7. piesaista investīcijas infrastruktūrai, mācību aprīkojumam, mācību un radošiem projektiem no Eiropas Savienības fondiem, valsts, pašvaldību un citiem avotiem, sadarbojas ar citiem finanšu instrumentu sniedzējiem;”;

* 1. izteikt 5.punktu šādā redakcijā:

„5. Vērtējot izglītības iestādes atbilstību šo noteikumu 2.1.apakšpunktā minētajiem kritērijiem, centrs pamatojas uz Valsts izglītības informācijas sistēmas datiem, bet, vērtējot atbilstību šo noteikumu 2.2.apakšpunktā minētajiem kritērijiem, – uz centra, Izglītības kvalitātes valsts dienesta un Valsts izglītības satura centra tīmekļvietnēs publiski pieejamās informācijas attiecīgā mācību gada 1.oktobrī.”;

* 1. izteikt 9.punktu šādā redakcijā:

„9. Izglītības iestāde, kurai piešķirts kompetences centra statuss, katru gadu līdz 15.oktobrim elektroniski nosūta centram ar drošu elektronisko parakstu parakstītu un ar izglītības iestādes dibinātāju saskaņotu normatīvajos aktos noteikto izglītības iestādes pašnovērtējuma ziņojumu kopā ar informāciju, kas apliecina izglītības iestādes atbilstību šo noteikumu 2.punktā minētajiem kritērijiem uz attiecīgā gada 1.oktobri.”.

1. Noteikumi stājas spēkā 2021.gada 1.septembrī.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Beinaroviča 26574092

Baiba.Beinarovica@lnkc.gov.lv